CELEX: 32020D0471
Language: lv
Date: 2020-03-31 00:00:00
Title: Padomes Lēmums (KĀDP) 2020/471 (2020. gada 31. marts), ar ko atceļ Lēmumu (KĀDP) 2015/778 par Eiropas Savienības militāro operāciju Vidusjūras apgabala centrālās daļas dienvidos (EUNAVFOR MED operācija SOPHIA)

1.4.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 101/3
               
            
         PADOMES LĒMUMS (KĀDP) 2020/471
         (2020. gada 31. marts),
         ar ko atceļ Lēmumu (KĀDP) 2015/778 par Eiropas Savienības militāro operāciju Vidusjūras apgabala centrālās daļas dienvidos (EUNAVFOR MED operācija SOPHIA)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2015. gada 18. maijā pieņēma Lēmumu (KĀDP) 2015/778 (1).
                  
               
                     (2)
                  
                  
                     Padome 2019. gada 26. septembrī ar Lēmumu (KĀDP) 2019/1595 (2) pagarināja Lēmumu (KĀDP) 2015/778 līdz 2020. gada 31. martam.
                  
               
                     (3)
                  
                  
                     Padome 2020. gada 17. februārī vienojās, ka EUNAVFOR MED operācija SOPHIA būtu jāizbeidz. Tādēļ Lēmums (KĀDP) 2015/778 būtu jāatceļ, un ar šādu atcelšanu attiecīgi beigsies EUNAVFOR MED operācijas SOPHIA darbība.
                  
               
                     (4)
                  
                  
                     Ar Padomes Lēmumu (KĀDP) 2015/528 (3), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kas skar militārus vai aizsardzības aspektus (Athena), noteiktas procedūras operācijas revīzijai un pārskatu iesniegšanai,
                  
               IR PIEŅĒMUSI ŠO LĒMUMU.
         
            1. pants
            
               1.   Ar šo atceļ Lēmumu (KĀDP) 2015/778.
            
            
               2.   Lēmuma (KĀDP) 2015/778 atcelšana neskar Lēmumā (KĀDP) 2015/528 paredzēto EUNAVFOR MED operācijas SOPHIA revīzijas un pārskatu iesniegšanas kārtību.
            
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 31. martā
            
               
                  Padomes vārdā –
               
               
                  priekšsēdētāja
               
               A. METELKO-ZGOMBIĆ
            
         
         
            (1)  Padomes Lēmums (KĀDP) 2015/778 (2015. gada 18. maijs) par Eiropas Savienības militāro operāciju Vidusjūras apgabala centrālās daļas dienvidos (EUNAVFOR MED operācija SOPHIA) (OV L 122, 19.5.2015., 31. lpp.).
         
            (2)  Padomes Lēmums (KĀDP) 2019/1595 (2019. gada 26. septembris), ar ko groza Lēmumu (KĀDP) 2015/778 par Eiropas Savienības militāro operāciju Vidusjūras apgabala centrālās daļas dienvidos (EU NAVFOR MED operācija SOPHIA) (OV L 248, 27.9.2019., 73. lpp.).
         
            (3)  Padomes Lēmums (KĀDP) 2015/528 (2015. gada 27. marts), ar ko izveido mehānismu tādu Eiropas Savienības operāciju kopējo izmaksu finansēšanas pārvaldībai, kuras skar militārus vai aizsardzības aspektus (Athena), un ar ko atceļ Lēmumu 2011/871/KĀDP (OV L 84, 28.3.2015., 39. lpp.).